## Pamatvienošanās par elektronisku nepreferenciālas preču izcelsmes sertifikātu pieteikšanu/saņemšanu Latvijas Tirdzniecības un rūpniecības kamerā izmantojot essCert tīmekļvietni

|  |  |
| --- | --- |
| Rīgā | Dokumenta sagatavošanas datums |
|  |  |

Latvijas Republikā reģistrēta juridiska vai fiziska persona (Klients)

Vienotais reģistrācijas numurs (fiziskas personas personas kods)

Juridiskā adrese (fiziskas personas deklarētā adrese)

Paraksttiesīgā persona (vārds, uzvārds, amats)

Kontaktinformācija (telefons, e-pasta adrese)

1. **Pamatvienošanās tekstā izmantotie termini, saīsinājumi un to skaidrojums**
	1. **E-sertifikāts – EssCert tīmekļvietnē elektroniski sagatavots nepreferenciālas preču izcelsmes sertifikāts ar QR kodu, verifikācijas kodu, ieskenētu LTRK zīmogu un ieskenētu LTRK amatpersonas parakstu, kuru var pārbaudīt tiešsaistes verifikācijas EssCert tīmekļvietnes adresē** [**https://www.certificateoforigin.com/**](https://www.certificateoforigin.com/)**.**
	2. **Autentifikācija – tehnoloģisks process, kura gaitā tiek noskaidrots, vai persona, kas piekļūst EssCert tīmekļvietnei, pielieto Lietotāja pārvaldīto Paroli.**
	3. **EssCert tīmekļvietne – uzņēmuma EssCert uzturētā elektroniskā platforma, kura nodrošina E-sertifikātu izsniegšanu.** **EssCert tīmekļvietnei var piekļūt, izmantojot hipersaiti:** [**https://www.esscert.com/log-in/**](https://www.esscert.com/log-in/) **.**
	4. **Klients - Latvijas Republikā reģistrēta juridiska vai fiziska persona, kas paraksta šo Pamatvienošanos par elektronisku nepreferenciālas preču izcelsmes sertifikātu pieteikšanu/saņemšanu.**
	5. **Lietotājs – Klienta pārstāvis - fiziska persona kura uz tiesiska pamata lieto EssCert tīmekļvietni un kurai EssCert tīmekļvietnē ir izveidots Lietotāja profils.**
	6. **LTRK - biedrība Latvijas Tirdzniecības un rūpniecības kamera, reģistrācijas Nr. 40003081501, juridiskā adrese: Krišjāņa Valdemāra iela 35, Rīga, LV-1010.**
	7. **Pamatvienošanās – šī pamatvienošanās par elektronisku nepreferenciālas preču izcelsmes sertifikātu pieteikšanu/saņemšanu Latvijas Tirdzniecības un rūpniecības kamerā izmantojot EssCert tīmekļvietni.**
	8. **Parole – Klientam piešķirtā parole, kas Lietotājam jāievada, lai piekļūtu EssCert tīmekļvietnei un veiktu autentifikāciju.**
	9. **Pieteikums – EssCert tīmekļvietnē elektroniski aizpildītais Klienta pieteikums E-sertifikāta saņemšanai ar pie tā augšupielādētajiem pielikumiem.**
2. **Klients par Lietotāju ieceļ šādas fiziskas personas:**
	1. PIRMAIS LIETOTĀJS
	2. OTRAIS LIETOTĀJS (aizpilda tikai ja nepieciešms
3. **Pamatvienošanās priekšmets.**
	1. Klients apliecina, ka apzinās, ka E-sertifikāts ir publisks dokuments, ko izsniedz kompetentā iestāde - LTRK, pamatojoties uz Muitas likuma 12.panta 1.daļu.
	2. Klients pats nosaka, pievieno un kontrolē Lietotājus un to skaitu, kuri Klienta uzdevumā var gan strādāt sistēmā patstāvīgi, gan rediģēt savas un citu Lietotāju tiesības un iestatījumus, tai skaitā ir pilnvaroti EssCert tīmekļvietnē ievadīt, iesniegt, dzēst, grozīt un papildināt informāciju un veikt darbības E-sertifikāta saņemšanai.
	3. Klienta EssCert tīmekļvietnē iesniegtais Pieteikums tiek pielīdzināts papīra formā iesniegtam, Klienta parakstītam Pieteikumam.
	4. Klients ir pilnībā atbildīgs par visām Lietotāju darbībām izmantojot EssCert tīmekļvietni, par Pieteikumā ievadīto datu un informācijas pareizību un pilnīgumu, kā arī par elektroniski iesniegto pierādījumu (pielikumu) autentiskumu. Klients pilnībā ir atbildīgs par visiem zaudējumiem un/vai kaitējumu, kas radies LTRK vai trešajām personām sakarā ar to, ka Klients sniedzis EssCert tīmekļvietnē nepareizu, nepatiesu vai nepilnīgu informāciju vai izmantojis to ļaunprātīgi.
	5. LTRK nav atbildīga par Klienta pretenzijām, kas tam rodas sakarā ar Lietotāju pievienošanu, reģistrāciju, atsaukšanu vai to tiesību apjoma izmaiņām.
	6. Visi paziņojumi, informācija, dati un dokumenti, kurus LTRK sniedz Klientam, izmantojot EssCert tīmekļvietni, ir Klientam un Lietotājam saistoša informācija, un atbilstoši sniegtās informācijas saturam, var tikt pielīdzināta LTRK papīra formā sniegtam dokumentam.
	7. Visi paziņojumi, informācija, dati un dokumenti, kurus Lietotāji sniedz LTRK, izmantojot EssCert tīmekļvietni, tiek pielīdzināti papīra formā iesniegtam, Klienta parakstītam dokumentam. EssCert tīmekļvietnē iesniegtie dokumentu atvasinājumi tiek uzskatīti par Klienta apliecinātiem dokumentu atvasinājumiem.
	8. E-pasti un dokumenti, kas nosūtīti uz Pamatvienošanās Klienta rekvizītos noradīto e-pasta adresi ir uzskatami par saņemtiem nākamajā darba dienā pēc to nosūtīšanas.
	9. Pamatojoties uz Klienta Pieteikumā ievadītajiem datiem, nepreferenciālas preču izcelsmes sertifikāts EssCert tīmekļvietnē tiek aizpildīts elektroniskajā platformā automātiski. Ja Klients Pieteikumā ir ievadījis informāciju normatīvajos aktos noteiktajā apjomā un kvalitātē, tad uzskatāms, ka LTRK ir saņemts personas nepreferenciālas preču izcelsmes sertifikāta Pieteikums un aizpildīts sertifikāts 22.11.2016. Ministru kabineta noteikumu Nr.736 „Nepreferenciālas preču izcelsmes sertifikātu izsniegšanas un izsniegto sertifikātu pārbaudes kārtība" 5.punktā paredzētajā kārtībā.
	10. LTRK izsniedz EssCert tīmekļvietnē E-sertifikātu EssCert tīmekļvietnē kā elektronisku failu (ieskenēts LTRK paraksts, ieskenēts LTRK zīmogs, QR kods, verifikācijas kods).
	11. Ja Lietotājs iesniedzot Pieteikumu speciāli pieprasa saņemt izcelsmes sertifikātu, kas ir sagatavots papīra formātā, LTRK izsniedz LTRK darbinieka parakstītu un apzīmogotu nepreferenciālas preču izcelsmes sertifikātu saskaņā ar Pieteikumu.
	12. Ja izskatot Lietotāja Pieteikumu tiek konstatēts, ka LTRK nav tiesiska pamata izsniegt E-sertifikātu un konstatētos trūkumus Klients nav novērsis 14 darbdienu laikā no Pieteikuma iesniegšanas brīža, LTRK pieņem lēmumu par atteikumu izsniegt E-sertifikātu. Lēmums tiek publicēts EssCert tīmekļvietnē, kā ieraksts Aktīvo pieteikumu sadaļā attiecīgā Pieteikuma reģistrācijas ieraksta ailē un lēmumu var atvērt (izlasīt, izdrukāt) aktivizējot Pieteikuma reģistrācijas ierakstu un noklikšķinot uz “Noraidīšanas paziņojums”. Lēmumā LTRK pamatoti norāda atteikuma iemeslu, kā arī norāda, kur un kādā termiņā šo lēmumu var apstrīdēt. Lēmums stājas spēkā nākamajā darba dienā pēc tā publicēšanas EssCert tīmekļvietnē.
	13. Ja LTRK E-sertifikātu anulē, Klientam ir pienākums 10 dienu laikā atgriezt E-sertifikātu LTRK, t.i. iesniegt pilnīgi visus Klienta izdrukātos E-sertifikāta eksemplārus un Klientam papīra formātā izsniegtos, LTRK darbinieka parakstītos eksemplārus un to kopijas.
	14. Klientam sākotnēji piešķirtā Parole, kas Lietotājam jāievada, lai piekļūtu EssCert tīmekļvietnei Lietotājam ir jānomaina nekavējoties pēc pirmās veiksmīgās autentifikācijas EssCert tīmekļvietnē.
	15. Klients ir atbildīgs par tādu nepieciešamo pasākumu veikšanu, lai novērstu trešo personu pieeju EssCert tīmekļvietnei, kā arī par Lietotāja Paroles un citas personalizētas informācijas glabāšanu un izmantošanu tā, lai Lietotājs nepieļautu tās nonākšanu trešo personu rīcībā un novērstu, ka to izmanto trešās personas.
	16. Klientam ir pienākums nodrošināt, ka Lietotāji EssCert tīmekļvietni izmanto ar atjaunotām interneta pārlūkprogrammām un kvalitatīvu krāsu printeri. EssCert tīmekļvietnes izmantošanai ieteicamo interneta pārlūkprogrammu sarakstu var atrast EssCert tīmekļvietnē.
	17. Klients apliecina, ka Lietotājiem ir zināmas nepreferenciālas preču izcelsmes sertifikātu apriti reglamentējošo normatīvo aktu (t.sk. Muitas likums, 22.11.2016. Ministru kabineta noteikumi Nr.736 „Nepreferenciālas preču izcelsmes sertifikātu izsniegšanas un izsniegto sertifikātu pārbaudes kārtība", Eiropas Parlamenta un Padomes 2013. gada 9. oktobra Regulas Nr. [952/2013](http://eur-lex.europa.eu/eli/reg/2013/952/oj/?locale=LV), ar ko izveido Savienības Muitas kodeksu (turpmāk – regula Nr. [952/2013](http://eur-lex.europa.eu/eli/reg/2013/952/oj/?locale=LV)), un Komisijas 2015. gada 28. jūlija deleģētās regulas Nr. [2015/2446](http://eur-lex.europa.eu/eli/reg_del/2015/2446/oj/?locale=LV), ar ko papildina Eiropas Parlamenta un Padomes regulu (ES) Nr. [952/2013](http://eur-lex.europa.eu/eli/reg/2013/952/oj/?locale=LV) attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem (turpmāk – regula Nr. [2015/2446](http://eur-lex.europa.eu/eli/reg_del/2015/2446/oj/?locale=LV)) prasības. Klients apņemas nodrošināt, ka Lietotāji regulāri seko līdzi grozījumiem normatīvajos aktos, kas saistītas ar nepreferenciālas preču izcelsmes noteikšanas kritēriju nosacījumu izmaiņām.
	18. Klients ir informēts, ka lēmumi izcelsmes jautājumos ir sarežģīti un katrā konkrētā gadījumā tie tiek pieņemti pamatojoties uz spēkā esošajiem normatīvajiem aktiem. Informācija, kas atrodama LTRK mājas lapā un EssCert tīmekļvietnē ir paredzēta tikai kā praktisks ceļvedis Pieteikuma un E-sertifikāta aizpildīšanai un lietojumprogrammas izmantošanai.
4. **Citi noteikumi**
	1. Jebkurš strīds, nesaskaņa vai prasība, kas izriet no šīs Pamatvienošanās, kas skar to vai tās pārkāpšanu, izbeigšanu vai spēkā neesamību, tiks izšķirts saskaņā ar Latvijas Republikas spēkā esošajiem normatīvajiem aktiem Latvijas Republikas tiesā pēc piekritības
	2. Pamatvienošanās ir noslēgta uz nenoteiktu laiku.
	3. LTRK ir tiesības vienpusējā kārtā veikt izmaiņas Pamatvienošanās noteikumos. Informācija par jebkuriem paredzētajiem LTRK Pamatvienošanās noteikumu grozījumiem pirms to spēkā stāšanās Klientiem ir pieejama LTRK klientu apkalpošanas struktūrvienībās, LTRK tīmekļvietnes mājas lapā [www.ltrk.lv](http://www.ltrk.lv).
	4. Personas datus LTRK apstrādā saskaņā ar tās mājas lapā publicētu privātuma politiku [**LTRK privātuma politika**](https://www.ltrk.lv/sites/default/files/inline-files/Priv%C4%81tuma_politika_LTRK_20200914.docx).
	5. Ja Klients nepiekrīt Pamatvienošanās noteikumu grozījumiem, tad Klientam ir tiesības rakstveidā paziņot par vienpusēju atkāpšanos no Pamatvienošanās līdz izmaiņu spēkā stāšanās dienai, veicot visus no Pamatvienošanās izrietošos norēķinus ar LTRK, ja šādi norēķini ir jāveic.
5. **Klienta rekvizīti un paraksti**

|  |
| --- |
| **Klients:**juridiska vai fiziska persona (Klients)Reģ. Nr.E-pasts:Juridiskā adrese:banka:Konta Nr.:Paraksttiesīgās personas amatsvārds un uzvārds |